TRUE วิ่ง 5% ลุ้นรับใบอนุญาตคลื่น 700 MHz หลังควักจ่ายงวดแรก 1.76 พันลบ.
TRUE วิ่ง 5% ลุ้นรับใบอนุญาตคลื่น 700 MHz หลังควักจ่ายงวดแรก 1.76 พันลบ.
TRUE วิ่ง 5% ลุ้นรับใบอนุญาตคลื่น 700 MHz หลังควักจ่ายงวดแรก 1.76 พันลบ.
28 ธ.ค. 2563

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ล่าสุด ณ เวลา 10.17  น. อยู่ที่ระดับ 3.58 บาท ปรับตัวขึ้น 0.16 บาท หรือ 4.68% ด้วยมูลค่าการซื้อขาย 333.59 ล้านบาท
ทั้งนี้ราคาหุ้น TRUE ปรับตัวขึ้นอย่างมีนัยสำคัญในวันนี้ และเป็นการปรับตัวขึ้นติดต่อกัน 3 วันทำการ นับตั้งแต่วันที่24 ธ.ค. ซึ่งราคาหุ้นอยู่ที่ระดับ 3.40 บาท
โดยก่อนหน้านี้ TRUE แจ้งว่าบริษัท ทรู มูฟ เอช ยูนิเวอร์แซล คอมมิวนิเคชั่น จำกัด (TUC) ซึ่งเป็นบริษัทย่อยที่ถือหุ้นอยู่ 99.99% ได้รับการจัดสรรคลื่นความถี่ย่าน 700 เมกะเฮิร์ตซ์ (MHz) จำนวน 1 ชุด ช่วงความถี่วิทยุ 703-713 MHz คู่กับ 758-768 MHz คิดเป็นความกว้างของแถบความถี่ 2 x 10 MHz ในราคาของการอนุญาตให้ใช้คลื่นความถี่รวม 17,584 ล้านบาท โดยใบอนุญาตมีระยะเวลา 15 ปี และมีงวดการชำระค่าคลื่นความถี่ แบ่งเป็น 10 งวดเท่า ๆ กัน ชำระทุกปีนั้น
ขณะนี้ TUC ได้ชำระเงินค่าคลื่นความถี่งวดที่หนึ่ง เป็นจำนวน 10% ของราคาการอนุญาตให้ใช้คลื่นความถี่ คิดเป็นเงินเท่ากับ 1,758.40 ล้านบาท (ยังไม่รวมภาษีมูลค่าเพิ่ม) และดำเนินการตามเงื่อนไขการดำเนินการก่อนรับใบอนุญาตตามที่สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) กำหนดครบถ้วนแล้ว โดย กสทช. จะดำเนินการออกใบอนุญาตให้ใช้คลื่นความถี่ย่าน 700 MHz แก่ TUC ต่อไป
 
 